பதில்:- ஒரு நிலத்துக்கு அடியில் தங்கமும், வைரமும் இருக்கிறது, மேலே விவசாயம் நடக்கிறது என்றால் தங்கமும், வைரமும் வேண்டாம், விவசாயம் தான் வேண்டும். ஏனென்றால் பஞ்ச காலங்களில் தங்கத்தையும், வைரத்தையும் பொடித்து சாப்பிட முடியாது. 7 ஆயிரம் ஆண்டுகளாக மனிதன் மேற்கொண்டு வருவது விவசாயம் தான். அது தற்போது முன்னேறி கொண்டு இருக்கிறது. விஞ்ஞான வளர்ச்சியால் சந்திரனுக்கு போகலாம், செயற்கைகோள் பறக்கவிடலாம். ஆனால் சாப்பாட்டுக்கு விவசாயம் தான் முக்கியம். மாத்திரைகள் சாப்பிட்டு உயிர்வாழ முடியாது. அந்த நிலை வரக்கூடாது.